Document ID: 32019R2018

Reference:
5.12.2019
SK
Úradný vestník Európskej únie
L 315/155
DELEGOVANÉ NARIADENIE KOMISIE (EÚ) 2019/2018
z 11. marca 2019,
ktorým sa dopĺňa nariadenie Európskeho parlamentu a Rady (EÚ) 2017/1369, pokiaľ ide o energetické označovanie chladiacich spotrebičov s funkciou priameho predaja
(Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (EÚ) 2017/1369 zo 4. júla 2017, ktorým sa stanovuje rámec pre energetické označovanie a zrušuje smernica 2010/30/EÚ (1), a najmä na jeho články 11 a 16,
keďže:
(1)
Na základe nariadenia (EÚ) 2017/1369 je Komisia splnomocnená prijímať delegované akty, pokiaľ ide o označovanie alebo zmenu stupnice v rámci označovania skupín výrobkov s významným potenciálom úspory energie a prípadne aj iných zdrojov.
(2)
V oznámení Komisie COM(2016) 773 (2) (pracovný plán v oblasti ekodizajnu), ktoré Komisia zaviedla pri uplatňovaní článku 16 ods. 1 smernice Európskeho parlamentu a Rady 2009/125/ES (3), sa stanovujú pracovné priority v rámci ekodizajnu a energetického označovania na roky 2016 – 2019. Chladiace spotrebiče s funkciou priameho predaja patria medzi skupiny energeticky významných výrobkov, ktoré sa majú považovať za prioritné z hľadiska vypracovania prípravných štúdií a prijatia prípadných opatrení.
(3)
Odhaduje sa, že opatrenia v pracovnom pláne v oblasti ekodizajnu môžu v roku 2030 predstavovať ročnú úsporu vyše 260 TWh koncovej energie, čo zodpovedá zníženiu emisií skleníkových plynov o zhruba 100 miliónov ton ročne v roku 2030. Chladiace spotrebiče s funkciou priameho predaja sú jednou zo skupín výrobkov uvedených v pracovnom pláne v oblasti ekodizajnu a ich ročná úspora koncovej energie sa v roku 2030 odhaduje na 48 TWh.
(4)
Komisia vykonala dve prípravné štúdie o technických, environmentálnych a ekonomických charakteristikách chladiacich spotrebičov s funkciou priameho predaja, ktoré sa zvyčajne používajú v Únii. Štúdie sa vypracovali v úzkej spolupráci so zainteresovanými stranami a subjektmi z Únie a tretích krajín. Výsledky týchto štúdií boli zverejnené a predložené Konzultačnému fóru zriadenému článkom 14 nariadenia (EÚ) 2017/1369.
(5)
V rámci prípravných štúdií sa dospelo k záveru, že treba zaviesť požiadavky na energetické označovanie chladiacich spotrebičov s funkciou priameho predaja.
(6)
Prípravné štúdie zistili, že spotreba energie vo fáze používania predstavuje najvýznamnejší aspekt chladiacich spotrebičov s funkciou priameho predaja z hľadiska životného prostredia.
(7)
Prípravné štúdie preukázali, že spotrebu elektriny výrobkov, na ktoré sa vzťahuje toto nariadenie, možno ďalej významne znížiť zavedením opatrení týkajúcich sa energetického označovania so zameraním na chladiace spotrebiče s funkciou priameho predaja.
(8)
Toto nariadenie by sa malo uplatňovať na tieto chladiace spotrebiče s funkciou priameho predaja: chladiace skrine pre supermarkety (mraziace alebo chladiace boxy), chladničky na nápoje, malé mrazničky na zmrzlinu, zmrzlinové vitríny a chladené predajné automaty.
(9)
Minibary a spotrebiče na uchovávanie vína s funkciami predaja by sa nemali považovať za chladiace spotrebiče s funkciou priameho predaja, a preto by mali byť vyňaté z tohto nariadenia. Patria do rozsahu pôsobnosti delegovaného nariadenia Komisie (EÚ) 2019/2016 (4).
(10)
Vertikálne skrine bez obehu vzduchu sú profesionálne chladiace spotrebiče vymedzené v nariadení Komisie (EÚ) 2015/1095 (5), a preto by mali byť vyňaté z tohto nariadenia.
(11)
Chladiace spotrebiče s funkciou priameho predaja vystavované na obchodných veľtrhoch by mali byť opatrené energetickým štítkom, ak už bol prvý kus daného modelu uvedený na trh alebo ak sa na trh uvádza v rámci daného veľtrhu.
(12)
Relevantné parametre výrobkov by sa mali merať spoľahlivými, presnými a reprodukovateľnými metódami. V daných metódach by sa mali zohľadniť uznávané najmodernejšie metódy merania vrátane prípadných harmonizovaných noriem, ktoré prijali európske normalizačné organizácie uvedené v prílohe I k nariadeniu Európskeho parlamentu a Rady (EÚ) č. 1025/2012 (6).
(13)
Terminológia a skúšobné metódy uvedené v tomto nariadení sú v súlade s terminológiou a skúšobnými metódami prijatými v normách EN 16901, EN 16902, EN 50597 a EN ISO 23953-2.
(14)
Vzhľadom na nárast predaja energeticky významných výrobkov prostredníctvom internetových hostingových platforiem a nie priamo z webových stránok dodávateľov by sa malo ozrejmiť, že platformy internetového predaja by mali byť zodpovedné za umožnenie zobrazenia štítku, ktorý poskytol dodávateľ, v blízkosti ceny. Mali by o tejto povinnosti informovať predávajúceho, ale nemali by byť zodpovedné za presnosť alebo obsah štítku a informačného listu výrobku. V rámci uplatňovania článku 14 ods. 1 písm. b) smernice Európskeho parlamentu a Rady 2000/31/ES (7) o elektronickom obchode by však takéto internetové hostingové platformy mali promptne konať, aby odstránili alebo znemožnili prístup k informáciám o predmetnom výrobku, ak vedia o nesúlade (napr. chýbajúci, neúplný alebo nesprávny štítok či informačný list výrobku), napríklad ak ich o tom informuje orgán dohľadu nad trhom. Na dodávateľa, ktorý predáva priamo koncovým používateľom prostredníctvom svojej vlastnej webovej stránky, sa vzťahujú povinnosti predávajúceho týkajúce sa predaja na diaľku uvedené v článku 5 nariadenia (EÚ) 2017/1369.
(15)
Opatrenia stanovené v tomto nariadení boli prerokované Konzultačným fórom a odborníkmi z členských štátov v súlade s článkami 14 a 18 nariadenia (EÚ) 2017/1369,
PRIJALA TOTO NARIADENIE:
Článok 1
Predmet úpravy a rozsah pôsobnosti
1.   Týmto nariadením sa stanovujú požiadavky na označovanie chladiacich spotrebičov s funkciou priameho predaja napájaných z elektrickej siete vrátane spotrebičov predávaných na chladenie iného tovaru ako potraviny, a poskytovanie doplňujúcich informácií o týchto výrobkoch.
2.   Toto nariadenie sa neuplatňuje na:
a)
chladiace spotrebiče s funkciou priameho predaja, ktoré sú napájané výlučne inými zdrojmi energie ako elektrinou;
b)
chladiace spotrebiče s funkciou priameho predaja, ktoré nevyužívajú parný kompresorový chladiaci cyklus;
c)
vzdialené komponenty ako kondenzačná jednotka, kompresory alebo vodou chladený kondenzátor, ku ktorým musí byť chladiaca skriňa s externým napájaním pripojená na to, aby fungovala;
d)
chladiace spotrebiče s funkciou priameho predaja určené na spracovanie potravín;
e)
chladiace spotrebiče s funkciou priameho predaja, ktoré boli osobitne odskúšané a schválené na skladovanie liekov alebo vzoriek na vedecké účely;
f)
chladiace spotrebiče s funkciou priameho predaja určené na predaj a vystavovanie živých potravín, ako napríklad chladiace spotrebiče na predaj a vystavovanie živých rýb a mäkkýšov, chladené akváriá a vodné nádrže;
g)
saladety;
h)
horizontálne obslužné pulty so zabudovaným chladeným skladovacím priestorom navrhnuté na fungovanie pri prevádzkovej teplote chladenia;
i)
chladiace spotrebiče s funkciou priameho predaja, ktoré nemajú zabudovaný chladiaci systém, ale prívod chladeného vzduchu, ktorý zabezpečuje vonkajší chladič vzduchu; nepatria sem chladiace spotrebiče s externým napájaním ani chladené predajné automaty kategórie 6 vymedzené v tabuľke 4 prílohy IV;
j)
rohové skrine;
k)
predajné automaty určené na fungovanie pri prevádzkovej teplote mrazenia;
l)
obslužné pulty na ryby s drveným ľadom;
m)
profesionálne chladené skrine na uskladnenie, šokové skrine, kondenzačné jednotky a priemyselné chladiče v zmysle nariadenia (EÚ) 2015/1095;
n)
spotrebiče na uchovávanie vína a minibary.
Článok 2
Vymedzenie pojmov
Na účely tohto nariadenia sa uplatňuje toto vymedzenie pojmov:
1.
„chladiaci spotrebič s funkciou priameho predaja“ je izolovaná skriňa s jedným alebo viacerými oddeleniami, ktoré sa regulujú na špecifické teploty, chladená prirodzeným alebo núteným prúdením, pričom chladenie zabezpečuje jeden alebo viac prostriedkov spotrebúvajúcich energiu, určená na vystavenie a predaj potravín a iného tovaru zákazníkom pri špecifických teplotách nižších ako teplota okolia, s asistovaným podávaním alebo bez neho, prístupná priamo cez otvorené strany alebo cez jedny alebo viaceré dvere alebo zásuvky alebo oboma spôsobmi, vrátane chladiacich spotrebičov s funkciou priameho predaja s priestormi na uchovávanie potravín a iného tovaru, ku ktorému zákazníci nemajú prístup, okrem minibarov a spotrebičov na uchovávanie vína;
2.
„potraviny“ sú jedlo, zložky potravín, nápoje vrátane vína a iné položky určené predovšetkým na konzumáciu, ktoré si vyžadujú chladenie pri konkrétnych teplotách;
3.
„kondenzačná jednotka“ je zariadenie obsahujúce aspoň jeden elektricky poháňaný kompresor a jeden kondenzátor schopný ochladiť a nepretržite udržiavať nízku alebo strednú teplotu vo vnútri chladiaceho spotrebiča alebo systému, ktoré po pripojení na výparník a expanzný prvok využíva parný kompresorový obeh, ako sa vymedzuje v nariadení (EÚ) 2015/1095;
4.
„chladiaca skriňa s externým napájaním“ je chladiaci spotrebič s funkciou priameho predaja pozostávajúci z prefabrikovanej zostavy komponentov, ktorá na to, aby fungovala ako chladiaci spotrebič s funkciou priameho predaja, musí byť dodatočne pripojená k vzdialeným komponentom (t. j. kondenzačná jednotka a/alebo kompresor a/alebo vodou chladený kondenzátor), ktoré nie sú neoddeliteľnou súčasťou skrine;
5.
„chladiace spotrebiče s funkciou priameho predaja určené na spracovanie potravín“ sú chladiace spotrebiče s funkciou priameho predaja, ktoré boli osobitne odskúšané a schválené na spracovanie potravín, ako napríklad výrobníky zmrzliny, chladené predajné automaty vybavené mikrovlnnou rúrou alebo výrobníky ľadu; nepatria sem chladiace spotrebiče s funkciou priameho predaja vybavené jedným oddelením osobitne určeným na spracovanie potravín, ktoré zaberá menej ako 20 % celkového čistého objemu spotrebiča;
6.
„čistý objem“ je časť hrubého objemu ktoréhokoľvek oddelenia po odpočítaní objemu komponentov a priestorov nepoužiteľných na skladovanie alebo vystavovanie potravín a iného tovaru vyjadrená v decimetroch kubických (dm3) alebo litroch (L);
7.
„hrubý objem“ je objem v rámci vnútorného obloženia oddelenia bez vnútorného príslušenstva a s uzavretými dverami alebo vekami vyjadrený v decimetroch kubických (dm3) alebo litroch (L);
8.
„osobitne odskúšaný a schválený“ znamená, že výrobok spĺňa všetky tieto požiadavky:
a)
bol osobitne navrhnutý a odskúšaný pre uvedenú prevádzkovú podmienku alebo použitie podľa uvedených právnych predpisov Únie alebo súvisiacich aktov, príslušných právnych predpisov členského štátu a/alebo európskych alebo medzinárodných noriem;
b)
je k nemu pripojený dôkaz, ktorý sa zahrnie do technickej dokumentácie, vo forme osvedčenia, značky typového schválenia či skúšobného protokolu, že výrobok bol osobitne schválený pre uvedenú prevádzkovú podmienku alebo použitie;
c)
uvádza sa na trh konkrétne pre uvedenú prevádzkovú podmienku alebo použitie, čoho dôkazom je prinajmenšom technická dokumentácia, informácie o výrobku a akékoľvek reklamné alebo marketingové materiály;
9.
„saladeta“ je chladiaci spotrebič s funkciou priameho predaja s jednými alebo viacerými dverami alebo čelami zásuviek vo vertikálnej rovine a otvormi z vrchnej strany, do ktorých je možné vkladať nádoby na dočasné skladovanie potravín umožňujúce ľahký prístup, napr. prísady na pizzu či do šalátov;
10.
„horizontálny obslužný pult so zabudovaným skladovacím priestorom“ je horizontálna skriňa na asistované podávanie s chladeným priestorom na uskladnenie, ktorého objem je aspoň 100 litrov l) na meter m) dĺžky a ktorý sa zvyčajne umiestni v spodnej časti obslužného pultu;
11.
„horizontálna skriňa“ je chladiaci spotrebič s funkciou priameho predaja, ktorého horizontálna vitrína sa otvára z vrchnej strany a ktorý je prístupný zhora;
12.
„prevádzková teplota chladenia“ je teplota v rozmedzí -3,5 a 15 stupňov Celzia (°C) pri spotrebičoch vybavených systémami energetického manažérstva na úsporu energie a v rozmedzí -3,5 a 10 stupňov Celzia (°C) pri spotrebičoch, ktoré nie sú vybavené systémami energetického manažérstva na úsporu energie;
13.
„prevádzková teplota“ je referenčná teplota vo vnútri oddelenia počas skúšania;
14.
„chladený predajný automat“ je chladiaci spotrebič s funkciou priameho predaja určený na príjem platby alebo žetónov od spotrebiteľa a výdaj chladených potravín alebo iného tovaru bez potreby pracovných úkonov na mieste;
15.
„rohová skriňa“ je chladiaci spotrebič s funkciou priameho predaja, ktorý sa používa na dosiahnutie geometrickej kontinuity medzi dvoma rovnými skriňami, medzi ktorými je určitý uhol a/alebo ktoré tvoria oblúk. Rohová skriňa nemá rozoznateľnú pozdĺžnu os alebo dĺžku, pretože ju tvorí len výplňový tvar (klin a pod.) a nie je určená na prevádzku ako samostatná chladiaca jednotka. Oba konce rohovej skrine tvoria 30- až 90-stupňový uhol;
16.
„prevádzková teplota mrazenia“ je teplota nižšia ako -12 stupňov Celzia (°C);
17.
„obslužný pult na ryby s drveným ľadom“ je skriňa na horizontálnu obsluhu určená a predávaná špecificky na vystavovanie čerstvých rýb. Jeho charakteristickým znakom je, že navrchu má vrstvu drveného ľadu na udržiavanie teploty vystavených čerstvých rýb, a má aj zabudovaný výpust;
18.
„spotrebič na uchovávanie vína“ je chladiaci spotrebič s jediným typom oddelenia na uchovávanie vína s presným ovládaním teploty na účely podmienok skladovania a cieľovej teploty, vybavený antivibračnými funkciami, v zmysle vymedzenia v delegovanom nariadení (EÚ) 2019/2016;
19.
„oddelenie“ je uzavretý priestor v chladiacom spotrebiči s funkciou priameho predaja oddelený od ostatných oddelení priehradkou, nádobou alebo podobnou konštrukciou, ktorý je priamo dostupný jednými alebo viacerými vonkajšími dverami a možno ho rozdeliť na ďalšie pododdelenia. Ak sa nestanovuje inak, na účely tohto nariadenia sa „oddelenie“ vzťahuje na oddelenia i na pododdelenia;
20.
„vonkajšie dvere“ je časť chladiaceho spotrebiča s funkciou priameho predaja, ktorou možno pohybovať alebo ju možno odňať minimálne s cieľom umožniť vloženie náplne do chladiaceho spotrebiča s funkciou priameho predaja alebo jej vyloženie z neho;
21.
„pododdelenie“ je ohraničený priestor oddelenia, ktorý má iný rozsah prevádzkovej teploty než oddelenie, v ktorom sa nachádza;
22.
„minibar“ je chladiaci spotrebič s celkovým objemom najviac 60 litrov, ktorý je určený predovšetkým na skladovanie a predaj potravín v hotelových izbách a podobných priestoroch, ako sa vymedzuje v delegovanom nariadení (EÚ) 2019/2016;
23.
„miesto predaja“ je miesto, kde sa chladiace spotrebiče s funkciou priameho predaja vystavujú alebo ponúkajú na predaj, prenájom alebo predaj na splátky;
24.
„koeficient energetickej účinnosti (EEI)“ je ukazovateľ pomernej energetickej účinnosti chladiaceho spotrebiča s funkciou priameho predaja vyjadrený v percentách (%) a vypočítaný podľa bodu 2 prílohy IV.
Článok 3
Povinnosti dodávateľov
1.   Dodávatelia zabezpečia, aby:
a)
sa každý chladiaci spotrebič s funkciou priameho predaja dodával s vytlačeným štítkom vo formáte stanovenom v prílohe III;
b)
parametre informačného listu výrobku stanovené v prílohe V boli zapísané do databázy výrobkov;
c)
sa informačný list výrobku na osobitnú žiadosť predajcu sprístupnil v tlačenej podobe;
d)
obsah technickej dokumentácie stanovený v prílohe VI bol nahratý do databázy výrobkov;
e)
každá vizuálna reklama konkrétneho modelu chladiaceho spotrebiča s funkciou priameho predaja obsahovala triedu energetickej účinnosti a rozsah tried energetickej účinnosti dostupné na štítku v súlade s prílohou VII;
f)
každý technický propagačný materiál alebo iný propagačný materiál pre konkrétny model chladiaceho spotrebiča s funkciou priameho predaja, a to aj technický propagačný materiál alebo iný propagačný materiál na internete obsahoval triedu energetickej účinnosti daného modelu a rozsah tried energetickej účinnosti dostupných na štítku v súlade s prílohou VII a VIII.
g)
predajcovia mali k dispozícii elektronický štítok vo formáte a s informáciami podľa prílohy III pre každý model chladiaceho spotrebiča s funkciou priameho predaja;
h)
predajcovia mali k dispozícii elektronický informačný list výrobku podľa prílohy V pre každý model chladiaceho spotrebiča s funkciou priameho predaja.
2.   Trieda energetickej účinnosti sa určuje na základe koeficientu energetickej účinnosti vypočítaného v súlade s prílohou II.
Článok 4
Povinnosti predajcov
Predajcovia zabezpečia, aby:
a)
bol každý chladiaci spotrebič s funkciou priameho predaja v mieste predaja spotrebiča vrátane obchodných veľtrhov označený štítkom, ktorý poskytol dodávateľ v súlade s článkom 3 bodom 1 písm. a), pričom štítok musí byť na vstavaných spotrebičoch jasne viditeľný, a pri všetkých ostatných chladiacich spotrebičoch s funkciou priameho predaja musí byť jasne viditeľný zvonka na prednej alebo vrchnej strane chladiaceho spotrebiča;
b)
štítok a informačný list výrobku boli v prípade predaja na diaľku poskytnuté v súlade s prílohami VII a VIII;
c)
každá vizuálna reklama konkrétneho modelu chladiaceho spotrebiča s funkciou priameho predaja, a to aj na internete, obsahovala triedu energetickej účinnosti a rozsah tried energetickej účinnosti dostupných na štítku v súlade s prílohou VII a VIII;
d)
každý technický propagačný materiál alebo iný propagačný materiál pre konkrétny model chladiaceho spotrebiča s funkciou priameho predaja, a to aj technický propagačný materiál alebo iný propagačný materiál na internete, v ktorom sú opísané jeho špecifické technické parametre, obsahoval triedu energetickej účinnosti daného modelu a rozsah tried energetickej účinnosti dostupných na štítku v súlade s prílohou VII a VIII.
Článok 5
Povinnosti internetových hostingových platforiem
Ak poskytovateľ hostingových služieb podľa článku 14 smernice 2000/31/ES umožňuje priamy predaj chladiacich spotrebičov s funkciou priameho predaja prostredníctvom svojej internetovej stránky, poskytovateľ služieb musí umožniť zobrazenie elektronického štítku a elektronického informačného listu výrobku, ktoré poskytol predajca, na mechanizme zobrazovania v súlade s ustanoveniami prílohy VIII a informovať predajcu o povinnosti ich zobrazovať.
Článok 6
Metódy merania
Informácie, ktoré sa majú poskytnúť podľa článkov 3 a 4, sa získavajú spoľahlivými, presnými a reprodukovateľnými metódami merania a výpočtu, pri ktorých sa zohľadňujú uznávané najmodernejšie metódy merania a výpočtu stanovené v prílohe IV.
Článok 7
Postup overovania na účely dohľadu nad trhom
Pri vykonávaní kontrol v rámci dohľadu nad trhom uvedených v článku 8 ods. 3 nariadenia (EÚ) 2017/1369 členské štáty použijú postup overovania stanovený v prílohe IX.
Článok 8
Preskúmanie
Komisia toto nariadenie preskúma vzhľadom na technologický pokrok a výsledky preskúmania vrátane prípadného návrhu revízie poskytne konzultačnému fóru najneskôr do 25. decembra 2023. V rámci tohto preskúmania sa okrem iného posúdia tieto aspekty:
a)
triedy energetickej účinnosti;
b)
možnosť venovať sa aspektom obehového hospodárstva;
c)
realizovateľnosť úpravy klasifikácie výrobkov, okrem iného s prihliadnutím na rozdiel medzi samostatnými skriňami a skriňami s externým napájaním.
Článok 9
Nadobudnutie účinnosti a uplatňovanie
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Uplatňuje sa od 1. marca 2021.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 11. marca 2019
Za Komisiu
predseda
Jean-Claude JUNCKER
(1)  Ú. v. EÚ L 198, 28.7.2017, s. 1.
(2)  Oznámenie Komisie. Pracovný plán v oblasti ekodizajnu na obdobie rokov 2016 – 2019, COM(2016) 773 final, 30. 11. 2016.
(3)  Smernica Európskeho parlamentu a Rady 2009/125/ES z 21. októbra 2009 o vytvorení rámca na stanovenie požiadaviek na ekodizajn energeticky významných výrobkov (Ú. v. EÚ L 285, 31.10.2009, s. 10).
(4)  Delegované nariadenie Komisie (EÚ) 2019/2016 z 11. marca 2019, ktorým sa dopĺňa nariadenie Európskeho parlamentu a Rady (EÚ) 2017/1369, pokiaľ ide o energetické označovanie chladiacich spotrebičov, a ktorým sa ruší delegované nariadenie Komisie (EÚ) č. 1060/2010 (pozri stranu 102 tohto úradného vestníka).
(5)  Nariadenie Komisie (EÚ) 2015/1095 z 5. mája 2015, ktorým sa vykonáva smernica Európskeho parlamentu a Rady 2009/125/ES, pokiaľ ide o požiadavky na ekodizajn profesionálnych chladených skríň na uskladnenie, šokových skríň, kondenzačných jednotiek a priemyselných chladičov (Ú. v. EÚ L 177, 8.7.2015, s. 19).
(6)  Nariadenie Európskeho parlamentu a Rady (EÚ) č. 1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES (Ú. v. EÚ L 316, 14.11.2012, s. 12).
(7)  Smernica Európskeho parlamentu a Rady 2000/31/ES z 8. júna 2000 o určitých právnych aspektoch služieb informačnej spoločnosti na vnútornom trhu, najmä o elektronickom obchode („smernica o elektronickom obchode“) (Ú. v. ES L 178, 17.7.2000, s. 1).
PRÍLOHA I
Vymedzenie pojmov platné pre prílohy
Uplatňuje sa toto vymedzenie pojmov:
1.
„chladnička na nápoje“ je chladiaci spotrebič s funkciou priameho predaja navrhnutý tak, aby špecifikovanou rýchlosťou chladil balené nápoje nepodliehajúce skaze (okrem vína) vložené doň pri teplote okolia, určené na predaj pri špecifikovaných teplotách nižších ako teplota okolia. Umožňuje prístup k nápojom priamo cez otvorené strany alebo cez jedny alebo viaceré dvere alebo zásuvky, alebo oboma spôsobmi. Vzhľadom na trvanlivosť nápojov sa teplota vo vnútri chladničky v období bez dopytu môže zvýšiť, aby sa ušetrila energia;
2.
„mraznička na zmrzlinu“ je horizontálna uzavretá skriňa určená na skladovanie a/alebo vystavovanie a predaj vopred zabalenej zmrzliny, ku ktorej má spotrebiteľ prístup po otvorení nepriehľadného alebo priehľadného veka z vrchnej strany, s čistým objemom ≤ 600 litrov (L) a iba v prípade mrazničiek na zmrzlinu s priehľadným vekom, s čistým objemom vydeleným hodnotou TDA ≥ 0,35 metra m);
3.
„priehľadné veko“ sú dvere vyrobené z priehľadného materiálu, ktorý tvorí aspoň 75 % plochy dverí a ktorý koncovému používateľovi umožňuje zreteľne cez ne vidieť tovar;
4.
„celková vystavovacia plocha (TDA)“ je celková viditeľná plocha vystavovaných potravín a iného tovaru vrátane plochy viditeľnej cez sklo, určená ako súčet horizontálnych a vertikálnych projektovaných plôch čistého objemu vyjadrených v metroch štvorcových (m2);
5.
„QR (quick response) kód“ je maticový čiarový kód uvedený na energetickom štítku modelu výrobku, ktorý je prepojený s údajmi o danom modeli výrobku vo verejnej časti databázy výrobkov;
6.
„ročná spotreba energie“ (AE) je priemerná denná spotreba energie vynásobená 365 (počet dní v roku) vyjadrená v kilowatthodinách za rok (kWh/a) a vypočítaná v súlade s bodom 2 písm. b) prílohy IV;
7.
„denná spotreba energie“ (Edaily
) je energia spotrebovaná chladiacim spotrebičom s funkciou priameho predaja za 24 hodín pri referenčných podmienkach vyjadrená v kilowatthodinách za deň (kWh/24 h);
8.
„štandardná ročná spotreba energie“ (SAE) je referenčná ročná spotreba energie chladiaceho spotrebiča s funkciou priameho predaja vyjadrená v kilowatthodinách za rok (kWh/a), vypočítaná v súlade s bodom 2 písm. c) prílohy IV;
9.
„M“ a „N“ sú parametre modelovania, ktoré zohľadňujú celkovú vystavovaciu plochu alebo spotrebu energie v závislosti od objemu, ktorých hodnoty sú uvedené v tabuľke 3 prílohy IV;
10.
„teplotný koeficient“ (C) je korekčný faktor, ktorý zohľadňuje rozdiel v prevádzkovej teplote;
11.
„faktor klimatickej triedy“ (CC) je korekčný faktor, ktorý zohľadňuje rozdiel v podmienkach okolia, pre ktoré je chladiaci spotrebič určený;
12.
„P“ je korekčný faktor, ktorý zohľadňuje rozdiely medzi samostatnými skriňami a skriňami s externým napájaním;
13.
„samostatná skriňa“ je chladiaci spotrebič s funkciou priameho predaja, ktorý má vlastný systém chladenia zložený z kompresora a kondenzačnej jednotky;
14.
„zmrzlinová vitrína“ je chladiaci spotrebič s funkciou priameho predaja, v ktorom možno skladovať, vystavovať a naberať zmrzlinu v rámci predpísaných teplotných limitov stanovených v tabuľke 4 prílohy IV;
15.
„vertikálna skriňa“ je chladiaci spotrebič s funkciou priameho predaja, ktorého vitrína má vertikálny alebo zošikmený otvor;
16.
„polovertikálna chladiaca skriňa“ je vertikálna skriňa, ktorej vitrína má vertikálny alebo zošikmený otvor, s celkovou výškou najviac 1,5 metra m);
17.
„kombinovaná skriňa“ je chladiaci spotrebič s funkciou priameho predaja, ktorý kombinuje smery vystavovania a otvárania vertikálnych a horizontálnych skríň;
18.
„chladiaca skriňa pre supermarkety“ je chladiaci spotrebič s funkciou priameho predaja určený na predaj a vystavovanie potravín a iného tovaru v maloobchode, napr. v supermarketoch. Chladničky na nápoje, chladené predajné automaty, zmrzlinové vitríny a mrazničky na zmrzlinu sa nepovažujú za chladiace skrine pre supermarkety;
19.
„chladnička“ je chladiaci spotrebič s funkciou priameho predaja, ktorý nepretržite udržiava teplotu výrobkov skladovaných v skrini pri prevádzkovej teplote chladenia;
20.
„mraznička“ je chladiaci spotrebič s funkciou priameho predaja, ktorý nepretržite udržiava teplotu výrobkov skladovaných v skrini pri prevádzkovej teplote mrazenia;
21.
„zásuvná skriňa“ je chladiaca skriňa pre supermarkety, ktorá umožňuje vystavenie tovaru priamo na paletách alebo vozíkoch, ktoré možno do jej vnútra umiestniť zdvíhaním, kývaním alebo odobratím spodnej prednej časti, ak je namontovaná;
22.
„balenie M“ je skúšobné balenie vybavené zariadením na meranie teploty;
23.
„predajný automat s viacerými teplotami“ je chladený predajný automat obsahujúci aspoň dve oddelenia s rôznymi prevádzkovými teplotami;
24.
„mechanizmus zobrazovania“ je akákoľvek obrazovka vrátane dotykovej obrazovky alebo iná vizuálna technológia používaná na zobrazovanie internetového obsahu používateľom;
25.
„dotyková obrazovka“ je obrazovka reagujúca na dotyk, napríklad obrazovka tabletového počítača, počítača typu slate alebo smartfónu;
26.
„vnorené zobrazenie“ je vizuálne rozhranie, v ktorom sa obrázok alebo súbor údajov sprístupní po kliknutí myšou, ukázaní kurzorom myši alebo roztvorení iného obrázka alebo súboru údajov ťuknutím na dotykovej obrazovke;
27.
„alternatívny text“ je text uvedený ako alternatíva k obrázku, ktorá umožňuje zobrazenie informácií v inej ako grafickej forme v prípade, že zobrazovacie zariadenia nedokážu zobraziť obrázok, alebo ako pomôcka na zlepšenie prístupnosti, napríklad ako vstupná informácia pre aplikácie hlasovej syntézy.
PRÍLOHA II
Triedy energetickej účinnosti
Trieda energetickej účinnosti chladiaceho spotrebiča s funkciou priameho predaja sa stanoví na základe jeho EEI v zmysle tabuľky 1.
Tabuľka 1
Triedy energetickej účinnosti chladiacich spotrebičov s funkciou priameho predaja
Trieda energetickej účinnosti
EEI
A
EEI < 10
B
10 ≤ EEI < 20
C
20 ≤ EEI < 35
D
35 ≤ EEI < 50
E
50 ≤ EEI < 65
F
65 ≤ EEI < 80
G
EEI ≥ 80
EEI chladiaceho spotrebiča s funkciou priameho predaja sa stanovuje v súlade s bodom 2 prílohy IV.
PRÍLOHA III
Štítok pre chladiace spotrebiče s funkciou priameho predaja
1.   ŠTÍTOK PRE CHLADIACE SPOTREBIČE S FUNKCIOU PRIAMEHO PREDAJA OKREM CHLADNIČIEK NA NÁPOJE A MRAZNIČIEK NA ZMRZLINU
1.1.   Štítok:
1.2.   Na štítku sa uvádzajú tieto informácie:
I.
QR kód;
II.
názov dodávateľa alebo jeho ochranná známka;
III.
identifikačný kód modelu dodávateľa;
IV.
stupnica tried energetickej účinnosti od A po G;
V.
trieda energetickej účinnosti modelu určená v súlade s prílohou II;
VI.
Hodnota AE v kWh za rok a zaokrúhlená na najbližšie celé číslo;
VII.
—
pre chladené predajné automaty: súčet čistých objemov všetkých oddelení s prevádzkovými teplotami chladenia vyjadrený v litroch (L) a zaokrúhlený na najbližšie celé číslo;
—
pre všetky ostatné chladiace spotrebiče s funkciou priameho predaja: súčet vystavovacích plôch s prevádzkovými teplotami chladenia, vyjadrený v metroch štvorcových (m2) a zaokrúhlený na dve desatinné miesta;
—
pre chladiace spotrebiče s funkciou priameho predaja, ktorých súčasťou nie sú oddelenia s prevádzkovými teplotami chladenia: symbol a hodnoty v litroch (L) alebo metroch štvorcových (m2) v zóne VII sa vynechajú;
VIII.
—
pre chladiace spotrebiče s funkciou priameho predaja, ktorých všetky oddelenia majú prevádzkovú teplotu chladenia, s výnimkou chladených predajných automatov:
—
teplota vo vrchnej časti: najvyššia teplota najteplejšieho balenia M v oddelení (oddeleniach) s prevádzkovými teplotami chladenia v stupňoch Celzia (°C) zaokrúhlená na najbližšie celé číslo, podľa tabuľky 4;
—
teplota v spodnej časti: najnižšia teplota najchladnejšieho balenia M v oddelení (oddeleniach) s prevádzkovými teplotami chladenia v stupňoch Celzia (°C) zaokrúhlená na najbližšie celé číslo, prípadne najvyššia minimálna teplota všetkých balení M v oddelení (oddeleniach) s prevádzkovými teplotami chladenia v stupňoch Celzia (°C) zaokrúhlená na najbližšie celé číslo podľa tabuľky 4;
—
pre chladené predajné automaty:
—
teplota vo vrchnej časti: maximálna nameraná teplota výrobku v oddelení (oddeleniach) s prevádzkovými teplotami chladenia v stupňoch Celzia (°C) zaokrúhlená na najbližšie celé číslo, podľa tabuľky 4;
—
teplota v spodnej časti: teplota sa neuvádza;
—
pre chladiace spotrebiče s funkciou priameho predaja, ktorých súčasťou nie sú oddelenia s prevádzkovými teplotami chladenia, symbol a hodnoty v stupňoch Celzia (°C) v zóne VIII sa vynechajú;
IX.
—
pre všetky chladiace spotrebiče s funkciou priameho predaja okrem predajných automatov: súčet vystavovacích plôch s prevádzkovými teplotami mrazenia, vyjadrený v metroch štvorcových (m2) a zaokrúhlený na dve desatinné miesta;
—
pre chladiace spotrebiče s funkciou priameho predaja, ktorých súčasťou nie sú oddelenia s prevádzkovými teplotami mrazenia: symbol a hodnoty v metroch štvorcových (m2) v zóne IX sa vynechajú;
X.
—
pre chladiace spotrebiče s funkciou priameho predaja, ktorých všetky oddelenia s prevádzkovou teplotou mrazenia majú rovnakú teplotnú triedu, s výnimkou chladených predajných automatov;
—
teplota vo vrchnej časti: najvyššia teplota najteplejšieho balenia M v oddelení (oddeleniach) s prevádzkovými teplotami mrazenia v stupňoch Celzia (°C) zaokrúhlená na najbližšie celé číslo, podľa tabuľky 4;
—
teplota v spodnej časti: najnižšia teplota najchladnejšieho balenia M v oddelení (oddeleniach) s prevádzkovými teplotami mrazenia v stupňoch Celzia (°C) zaokrúhlená na najbližšie celé číslo, prípadne najvyššia minimálna teplota všetkých balení M v oddelení (oddeleniach) s prevádzkovými teplotami mrazenia v stupňoch Celzia (°C) zaokrúhlená na najbližšie celé číslo podľa tabuľky 4;
—
pre chladené predajné automaty:
—
teplota vo vrchnej časti: maximálna nameraná teplota výrobku v oddelení (oddeleniach) s prevádzkovými teplotami mrazenia v stupňoch Celzia (°C) zaokrúhlená na najbližšie celé číslo, podľa tabuľky 4;
—
teplota v spodnej časti: teplota sa neuvádza;
—
pre chladiace spotrebiče s funkciou priameho predaja, ktorých súčasťou nie sú oddelenia s prevádzkovými teplotami mrazenia: symbol a hodnoty v stupňoch Celzia (°C) v zóne X sa vynechajú;
XI.
číslo tohto nariadenia, t. j. „2019/2018“.
2.   ŠTÍTOK PRE CHLADNIČKY NA NÁPOJE
2.1.   Štítok:
2.2.   Na štítku sa uvádzajú tieto informácie:
I.
QR kód;
II.
názov dodávateľa alebo jeho ochranná známka;
III.
identifikačný kód modelu dodávateľa;
IV.
stupnica tried energetickej účinnosti od A po G;
V.
trieda energetickej účinnosti modelu určená v súlade s prílohou II;
VI.
Hodnota AE v kWh za rok a zaokrúhlená na najbližšie celé číslo;
VII.
súčet hrubých objemov všetkých oddelení s prevádzkovými teplotami chladenia vyjadrený v litroch (L) a zaokrúhlený na najbližšie celé číslo;
VIII.
najvyššia priemerná teplota oddelenia za všetky oddelenia s prevádzkovými teplotami chladenia v stupňoch Celzia (°C) zaokrúhlená na najbližšie celé číslo, podľa tabuľky 5;
IX.
najvyššia teplota okolia v stupňoch Celzia (°C) zaokrúhlená na najbližšie celé číslo, podľa tabuľky 6;
X.
číslo tohto nariadenia, t. j. „2019/2018“.
3.   ŠTÍTOK PRE MRAZNIČKY NA ZMRZLINU
3.1.   Štítok:
3.2.   Na štítku sa uvádzajú tieto informácie:
I.
QR kód;
II.
názov dodávateľa alebo jeho ochranná známka;
III.
identifikačný kód modelu dodávateľa;
IV.
stupnica tried energetickej účinnosti od A po G;
V.
trieda energetickej účinnosti modelu určená v súlade s prílohou II;
VI.
Hodnota AE v kWh za rok a zaokrúhlená na najbližšie celé číslo;
VII.
súčet čistých objemov všetkých oddelení s prevádzkovými teplotami mrazenia vyjadrený v litroch (L) a zaokrúhlený na najbližšie celé číslo;
VIII.
najvyššia priemerná teplota oddelenia za všetky oddelenia s prevádzkovými teplotami mrazenia v stupňoch Celzia (°C) zaokrúhlená na najbližšie celé číslo, podľa tabuľky 7;
IX.
maximálna teplota okolia v stupňoch Celzia (°C) zaokrúhlená na najbližšie celé číslo, podľa tabuľky 8;
X.
číslo tohto nariadenia, t. j. „2019/2018“.
4.   VZORY ŠTÍTKA
4.1.   Vzor štítka pre chladiace spotrebiče s funkciou priameho predaja okrem chladničiek na nápoje a mrazničiek na zmrzlinu:
4.2.   Vzor štítka pre chladničky na nápoje:
4.3.   Vzor štítka pre mrazničky na zmrzlinu:
4.4.   Pričom:
a)
Štítky musia mať šírku aspoň 96 mm a výšku aspoň 192 mm. Ak je štítok vytlačený vo väčšom formáte, jeho jednotlivé prvky musia aj tak proporcionálne zodpovedať uvedeným špecifikáciám.
b)
Pozadie štítku je 100 % biele.
c)
Typ písma je Verdana a Calibri.
d)
Rozmery a špecifikácia prvkov uvedených na štítku musia zodpovedať prvkom vzoru štítka v bodoch 4.1 až 4.3.
e)
Farby sú CMYK – azúrová, purpurová, žltá a čierna podľa tohto príkladu: 0, 70, 100, 0: 0 % azúrová, 70 % purpurová, 100 % žltá, 0 % čierna.
f)
Štítky musia spĺňať všetky tieto požiadavky (čísla sa vzťahujú na vyššie uvedené obrázky):
farby loga EÚ musia byť:
—
pozadie: 100, 80, 0, 0
—
hviezdy: 0, 0, 100, 0,
farba loga Energy musí byť: 100, 80, 0, 0
QR kód musí byť uvedený v 100 % čiernej farbe;
názov dodávateľa musí byť uvedený tučným písmom Verdana a v 100 % čiernej farbe, 9 pt;
identifikačný kód modelu musí byť uvedený obyčajným písmom Verdana a v 100 % čiernej farbe, 9 pt;
stupnica od A po G musí byť zobrazená takto:
—
písmená na stupnici tried energetickej účinnosti musia byť uvedené tučným písmom Calibri a v 100 % bielej farbe, 19 pt; písmená musia byť zarovnané na os vo vzdialenosti 4,5 mm od ľavého okraja šípok;
—
farby šípok na stupnici od A po G musia byť takéto:
—
Trieda A: 100, 0, 100, 0,
—
Trieda B: 70, 0, 100, 0,
—
Trieda C: 30, 0, 100, 0,
—
Trieda D: 0, 0, 100, 0,
—
Trieda E: 0, 30, 100, 0,
—
Trieda F: 0, 70, 100, 0,
—
Trieda G: 0, 100, 100, 0;
vnútorné deliace čiary musia byť 0,5 pt hrubé a 100 % čiernej farby;
písmeno označujúce triedu energetickej účinnosti musí byť uvedené v 100 % bielej farbe tučným písmom Calibri, 33 pt. Šípka triedy energetickej účinnosti a zodpovedajúca šípka na stupnici od A po G musia byť umiestnené tak, aby ich konce boli zarovnané. Písmeno uvedené na šípke triedy energetickej účinnosti musí byť umiestnené v strede obdĺžnikovej časti šípky, ktorá musí byť uvedená v 100 % čiernej farbe;
hodnota ročnej spotreby energie musí byť uvedená tučným písmom Verdana, 28 pt; údaj „kWh/annum“ musí byť uvedený obyčajným písmom Verdana, 18 pt. Musia byť zarovnané na stred a v 100 % čiernej farbe;
symboly musia byť zobrazené tak, ako na vzoroch štítka:
—
čiary symbolov musia byť 1,2 pt hrubé a spolu s textom (čísla a jednotky) musia byť uvedené v 100 % čiernej farbe;
—
čísla pod symbolmi musia byť uvedené tučným písmom Verdana, 16 pt s jednotkami uvedenými obyčajným písmom Verdana, 12 pt a musia byť zarovnané na stred pod symbolmi;
—
hodnoty teplôt musia byť uvedené tučným písmom Verdana, 12 pt a symbol „°C“ obyčajným písmom Verdana, 12 pt, a musia byť umiestnené buď napravo od symbolu teplomera alebo vnútri symbolu predstavujúceho teplotu okolia;
—
pre chladiace spotrebiče s funkciou priameho predaja okrem chladničiek na nápoje a mrazničiek na zmrzlinu: ak spotrebič obsahuje iba mraziace oddelenie (oddelenia) alebo iba nemraziace oddelenie (oddelenia), uvedú sa iba príslušné symboly ako sa stanovuje v bode 1.2 pre zóny VII, VIII, IX a X, pričom sa zarovnajú na stred medzi vnútornú deliacu čiaru pod ročnou spotrebou energie a spodnou časťou energetického štítka;
číslo nariadenia musí byť uvedené v 100 % čiernej farbe obyčajným písmom Verdana, 6 pt.
PRÍLOHA IV
Metódy merania a výpočty
Na účely zhody a overovania zhody s požiadavkami tohto nariadenia sa merania a výpočty vykonávajú s použitím harmonizovaných noriem alebo iných spoľahlivých, presných a reprodukovateľných metód, ktoré zohľadňujú všeobecne uznávané najmodernejšie metódy a sú v súlade s ďalej uvedenými ustanoveniami. Referenčné čísla týchto harmonizovaných noriem boli na tento účel uverejnené v Úradnom vestníku Európskej únie.
1.   Všeobecné podmienky skúšania:
a)
podmienky okolia musia zodpovedať podmienkam skupiny 1, s výnimkou mrazničiek na zmrzlinu a zmrzlinových vitrín, ktoré sa skúšajú v podmienkach okolia zodpovedajúcich podmienkam skupiny 2 stanoveným v tabuľke 2;
b)
ak možno oddelenie nastaviť na rôzne teploty, skúša sa pri najnižšej prevádzkovej teplote;
c)
v prípade chladených predajných automatov s nastaviteľným objemom oddelení sa pri skúške čistý objem oddelenia s najvyššou prevádzkovou teplotou nastaví na jeho najmenší čistý objem;
d)
v prípade chladničiek na nápoje musí rýchlosť chladenia zodpovedať času do obnovenia teploty pri ich doplnení na polovicu.
Tabuľka 2
Podmienky okolia
Teplota meraná suchým teplomerom, °C
Relatívna vlhkosť, %
Rosný bod, °C
Hmotnosť vodných pár v suchom vzduchu, g/kg
Skupina 1
25
60
16,7
12,0
Skupina 2
30
55
20,0
14,8
2.   Určenie EEI:
a)
Pri všetkých chladiacich spotrebičoch s funkciou priameho predaja predstavuje EEI, vyjadrený v percentách a zaokrúhlený na jedno desatinné miesto, pomer hodnoty AE (v kWh/a) a referenčnej hodnoty SAE (v kWh/a) a vypočíta sa takto:
EEI = AE/SAE.
b)
Hodnota AE, vyjadrená v kWh/a a zaokrúhlená na dve desatinné miesta, sa vypočíta takto:
AE = 365 x Edaily
;
kde:
—
Edaily
 je spotreba energie chladiaceho spotrebiča s funkciou priameho predaja za 24 hodín vyjadrená v kWh/24 h a zaokrúhlená na tri desatinné miesta;
c)
hodnota SAE je vyjadrená v kWh/a a zaokrúhlená na dve desatinné miesta. V prípade chladiacich spotrebičov s funkciou priameho predaja, ktorých všetky oddelenia majú rovnakú teplotnú triedu, a v prípade chladených predajných automatov sa SAE vypočíta takto:
SAE = 365 × P × (M + N × Y) × C
V prípade chladiacich spotrebičov s funkciou priameho predaja s viac než jedným oddelením, ktoré má rôzne teplotné triedy, s výnimkou chladených predajných automatov, sa SAE vypočíta takto:
;
kde:
1.
c je indexové číslo typu oddelenia v rozmedzí od 1 do n, pričom n je celkový počet typov oddelení.
2.
Hodnoty M a N sú uvedené v tabuľke 3.
Tabuľka 3
Hodnoty M a N
Kategória
Hodnota M
Hodnota N
Chladničky na nápoje
2,1
0,006
Mrazničky na zmrzlinu
2,0
0,009
Chladené predajné automaty
4,1
0,004
Zmrzlinové vitríny
25,0
30,400
Vertikálne a kombinované chladiace skrine pre supermarkety
9,1
9,100
Horizontálne chladiace skrine pre supermarkety
3,7
3,500
Vertikálne a kombinované mraziace skrine pre supermarkety
7,5
19,300
Horizontálne mraziace skrine pre supermarkety
4,0
10,300
Zásuvné skrine (od 1. marca 2021)
9,2
11,600
Zásuvné skrine (od 1. septembra 2023)
9,1
9,100
3.
Hodnoty teplotného koeficientu C sú uvedené v tabuľke 4.
Tabuľka 4
Teplotné podmienky a zodpovedajúce hodnoty teplotného koeficientu C
Pomlčka (–) znamená, že hodnota sa neudáva
a)
Skrine pre supermarkety
Kategória
Teplotná trieda
Najvyššia teplota najteplejšieho balenia M (°C)
Najnižšia teplota najchladnejšieho balenia M (°C)
Najvyššia minimálna teplota všetkých balení M (°C)
Hodnota C
Vertikálne a kombinované chladiace skrine pre supermarkety
M2
≤ +7
≥ -1
—
1,00
H1 a H2
≤ +10
≥ -1
—
0,82
M1
≤ +5
≥ -1
—
1,15
Horizontálne chladiace skrine pre supermarkety
M2
≤ +5
≥ -1
—
1,00
H1 a H2
≤ +10
≥ -1
—
0,92
M1
≤ +5
≥ -1
—
1,08
Vertikálne a kombinované mraziace skrine pre supermarkety
L1
≤ +5
—
≤ -18
1,00
L2
≤ +5
—
≤ -18
0,90
L3
≤ +5
—
≤ -15
0,90
Horizontálne mraziace skrine pre supermarkety
L1
≤ +5
—
≤ -18
1,00
L2
≤ +5
—
≤ -18
0,92
L3
≤ +5
—
≤ -15
0,92
b)
Zmrzlinové vitríny
Teplotná trieda
Najvyššia teplota najteplejšieho balenia M (°C)
Najnižšia teplota najchladnejšieho balenia M (°C)
Najvyššia minimálna teplota všetkých balení M (°C)
Hodnota C
G1
-10
-14
—
1,00
G2
-10
-16
—
1,00
G3
-10
-18
—
1,00
L1
-15
—
-18
1,00
L2
-12
—
-18
1,00
L3
-12
—
-15
1,00
S
Osobitná klasifikácia
1,00
c)
Chladené predajné automaty
Teplotná trieda (*2)
Maximálna nameraná teplota výrobku (TV
) (°C)
Hodnota C
Kategória 1
7
1+(12-TV)/25
Kategória 2
12
Kategória 3
3
Kategória 4
(TV1+TV2)/2 (*1)
Kategória 6
(TV1+TV2)/2 (*1)
d)
Iné chladiace spotrebiče s funkciou priameho predaja
Kategória
Hodnota C
Ostatné spotrebiče
1,00
4.
Koeficient Y sa vypočíta takto:
a)
pre chladničky na nápoje:
Yc je rovnocenný objem oddelení chladničky na nápoje s cieľovou teplotou Tc, (Veq
c) a vypočíta sa takto:
Yc = Veq
c = HrubýObjemc × ((25 – Tc)/20) × CC;
pričom Tc je priemerná teplota oddelenia použitá na klasifikáciu a CC je faktor klimatickej triedy. Hodnoty Tc sú stanovené v tabuľke 5. Hodnoty CC sú stanovené v tabuľke 6.
Tabuľka 5
Teplotné triedy a zodpovedajúce priemerné teploty oddelení (Tc) chladničiek na nápoje
Teplotná trieda
Tc (°C)
K1
+ 3,5
K2
+ 2,5
K3
-1,0
K4
+ 5,0
Tabuľka 6
Prevádzkové podmienky a hodnoty CC
 pre chladničky na nápoje
Najteplejšia teplota okolia (°C)
Relatívna vlhkosť okolia (%)
CC
+25
60
1,00
+32
65
1,05
+ 40
75
1,10
b)
pre mrazničky na zmrzlinu:
Yc je rovnocenný objem oddelení mrazničky na zmrzlinu s cieľovou teplotou Tc, (Veq
c) a vypočíta sa takto:
Yc = Veq
c = ČistýObjem × ((12 – Tc)/30) × CC;
pričom Tc je priemerná teplota oddelenia použitá na klasifikáciu a CC je faktor klimatickej triedy. Hodnoty Tc sú stanovené v tabuľke 7. Hodnoty CC sú stanovené v tabuľke 8.
Tabuľka 7
Teplotné triedy a zodpovedajúce priemerné teploty oddelení (Tc) mrazničiek na zmrzlinu
Teplotná trieda
Tc (°C)
Teplota najteplejšieho balenia M, ktorá je nižšia alebo rovnaká vo všetkých skúškach (okrem skúšky s otvorením veka) (°C)
Maximálne prípustné zvýšenie teploty najteplejšieho balenia M počas skúšky s otvorením veka (°C)
-18
2
-18,0
-7
2
-7,0
Tabuľka 8
Prevádzkové podmienky a zodpovedajúce hodnoty CC mrazničiek na zmrzlinu
Minimálna
Maximálna
CC
Teplota okolia (°C)
Relatívna vlhkosť okolia (%)
Teplota okolia (°C)
Relatívna vlhkosť okolia (%)
Mraznička na zmrzlinu s priehľadným vekom
16
80
30
55
1,00
35
75
1,10
40
40
1,20
Mraznička na zmrzlinu s nepriehľadným vekom
16
80
30
55
1,00
35
75
1,04
40
40
1,10
c)
pre chladené predajné automaty:
Y je čistý objem chladeného predajného automatu, čiže súčet objemov všetkých oddelení, v ktorých sú umiestnené výrobky priamo dostupné na predaj, a objemu priestoru, cez ktorý tieto výrobky prechádzajú pri vydávaní, vyjadrený v litroch (L) a zaokrúhlený na najbližšie celé číslo;
d)
pre všetky ostatné chladiace spotrebiče s funkciou priameho predaja:
Yc je súčet TDA všetkých oddelení chladiaceho spotrebiča s funkciou priameho predaja, ktoré majú tú istú teplotnú triedu, vyjadrený v metroch štvorcových (m2) a zaokrúhlený na dve desatinné miesta.
5.
Hodnoty P sú stanovené v tabuľke 9.
Tabuľka 9
Hodnoty P
Typ skrine
P
Samostatné skrine pre supermarkety
1,10
Iné chladiace spotrebiče s funkciou priameho predaja
1,00
(*1)  Pri predajných automatoch s viacerými teplotami je TV priemer hodnôt TV1 (maximálna nameraná teplota výrobku v najteplejšom oddelení) a TV2 (maximálna nameraná teplota výrobku v najchladnejšom oddelení).
(*2)  kategória 1 = spredu uzatvorené chladiace spotrebiče na plechovky a fľaše umiestnené v regáloch, kategória 2 = spredu zasklené chladiace spotrebiče na plechovky a fľaše, cukrovinky a občerstvenie, kategória 3 = spredu zasklené chladiace spotrebiče výlučne pre netrvanlivé potraviny, kategória 4 = spredu zasklené chladiace spotrebiče s rôznymi teplotami, kategória 6 = kombinované spotrebiče zložené z rôznych kategórií spotrebičov v tom istom kryte a poháňané jedným chladičom.
Pomlčka (–) znamená, že hodnota sa neudáva
PRÍLOHA V
Informačný list výrobku
V zmysle článku 3 ods. 1 písm. b) dodávateľ zapíše do databázy výrobkov informácie stanovené v tabuľke 10.
Tabuľka 10
Informačný list výrobku
Názov dodávateľa alebo jeho ochranná známka
Adresa dodávateľa
 (2)
:
Identifikačný kód modelu:
Použitie:
Prezentácia a predaj
Typ chladiaceho spotrebiča s funkciou priameho predaja:
[chladničky na nápoje/mrazničky na zmrzlinu/zmrzlinové vitríny/skrine pre supermarkety/chladené predajné automaty]
Kód skupiny skríň podľa harmonizovaných noriem alebo iných spoľahlivých, presných a reprodukovateľných postupov v súlade s prílohou IV.
Napríklad: [HC1/…/HC8], [VC1/…/VC4]
Produktovo špecifické parametre spotrebičov
(Chladničky na nápoje: vyplňte bod 1, mrazničky na zmrzlinu: vyplňte bod 2, zmrzlinová vitrína: vyplňte bod 3, skriňa pre supermarkety: vyplňte bod 4, chladené predajné automaty: vyplňte bod 5. Ak chladiaci spotrebič s funkciou priameho predaja obsahuje oddelenia, ktoré fungujú pri rôznych teplotách, alebo oddelenie, ktoré možno nastaviť na rôzne teploty, tieto riadky sa zopakujú za každé oddelenie alebo nastavenie teploty):
1.
Chladničky na nápoje:
Hrubý objem (v dm3 alebo L)
Podmienky okolia, pri ktorých je spotrebič vhodné používať (podľa tabuľky 6)
Najteplejšia teplota (°C)
Relatívna vlhkosť (%)
x
x
x
2.
Mrazničky na zmrzlinu s [priehľadným/nepriehľadným vekom]:
Čistý objem (v dm3 alebo L)
Podmienky okolia, pri ktorých je spotrebič vhodné používať (podľa tabuľky 8)
Teplotný rozsah (°C)
Rozsah relatívnej vlhkosti (%)
Minimálna
Maximálna
Minimálna
Maximálna
x
x
x
x
x
3.
Zmrzlinová vitrína
Celková vystavovacia plocha (m2)
Teplotná trieda [podľa tabuľky 4 písm. b)]
x,xx
[G1/G2/G3/L1/L2/L3/S]
4.
[Samostatná/s externým napájaním] [horizontálna/vertikálna (iná ako polovertikálna)/polovertikálna/kombinovaná] skriňa pre supermarkety, zásuvná: [áno/nie]:
Celková vystavovacia plocha (m2)
Teplotná trieda [podľa tabuľky 4 písm. a)]
x,xx
[chladnička: (M2/H1/H2/M1)/mraznička: (L1/L2/L3)]
5.
Chladené predajné automaty, [spredu uzatvorené chladiace spotrebiče na plechovky a fľaše umiestnené v regáloch/spredu zasklené chladiace spotrebiče (na plechovky a fľaše, cukrovinky a občerstvenie/výlučne pre netrvanlivé potraviny)/s rôznymi teplotami pre (vyplňte príslušný druh potravín, pre ktorý sú určené)/kombinované spotrebiče zložené z rôznych kategórií spotrebičov v tom istom kryte a poháňané jedným chladičom (vyplňte príslušný druh potravín, pre ktorý sú určené)]:
Objem (v dm3 alebo L)
Teplotná trieda [podľa tabuľky 4 písm. c)]
x
Kategória [1/2/3/4/6]
Všeobecné parametre výrobku:
Parameter
Hodnota
Parameter
Hodnota
Ročná spotreba energie (kWh/a) (4)
x,xx
Odporúčaná teplota (teploty) pre optimálne uchovanie potravín (°C) (Toto nastavenie nesmie byť v rozpore s teplotnými podmienkami stanovenými v prílohe IV, tabuľke 4, 5 alebo 6, podľa potreby)
x
EEI
x,x
Trieda energetickej účinnosti
[A/B/C/D/E/F/G] (3)
Parametre zdroja svetla
 (1)
 (2):
Typ zdroja svetla
[typ]
Trieda energetickej účinnosti
[A/B/C/D/E/F/G] (3)
Minimálne trvanie záruky, ktorú ponúka dodávateľ
 (2):
Doplňujúce informácie:
Odkaz na webovú stránku dodávateľa, kde možno nájsť údaje podľa bodu 3 prílohy II k nariadeniu Komisie (EÚ) 2019/2024 (5)
 (2):
(1)  stanovená v súlade s delegovaným nariadením Komisie (EÚ) 2019/2015 (1).
(1)  Delegované nariadenie Komisie (EÚ) 2019/2015 z 11. marca 2019, ktorým sa dopĺňa nariadenie Európskeho parlamentu a Rady (EÚ) 2017/1369, pokiaľ ide o energetické označovanie svetelných zdrojov, a ktorým sa zrušuje delegované nariadenie Komisie (EÚ) č. 874/2012 (pozri stranu 68 tohto úradného vestníka).
(2)  zmeny uvedených položiek sa nepovažujú za relevantné na účely článku 4 ods. 4 nariadenia (EÚ) 2017/1369.
(3)  ak databáza výrobkov automaticky vygeneruje konečný obsah tejto bunky, dodávateľ nesmie zadávať tieto údaje.
(4)  ak má chladiaci spotrebič s funkciou priameho predaja rôzne oddelenia, ktoré fungujú pri odlišných teplotách, uvedie sa ročná spotreba energie celej jednotky. Ak chladenie v osobitných oddeleniach tej istej jednotky zabezpečujú samostatné chladiace systémy, podľa možnosti sa uvedie spotreba energie súvisiaca s každým podsystémom.
(5)  Nariadenie Komisie (EÚ) 2019/2024 z 11. marca 2019, ktorým sa stanovujú požiadavky na ekodizajn chladiacich spotrebičov s funkciou priameho predaja podľa smernice Európskeho parlamentu a Rady 2009/125/ES (pozri stranu 313 tohto úradného vestníka).
PRÍLOHA VI
Technická dokumentácia
1.   
Technická dokumentácia uvedená v článku 3 ods. 1 písm. d) musí obsahovať tieto údaje:
a)
informácie uvedené v prílohe V;
b)
informácie uvedené v tabuľke 11.
Tabuľka 11
Doplňujúce informácie na uvedenie v technickej dokumentácii
Všeobecný opis modelu chladiaceho spotrebiča s funkciou priameho predaja, ktorý postačuje na jeho jednoznačné a jednoduché určenie:
Špecifikácie výrobku
Všeobecné špecifikácie výrobku:
Parameter
Hodnota
Parameter
Hodnota
Ročná spotreba energie (kWh/a)
x,xx
Štandardná ročná spotreba energie (kWh/a)
x,xx
Denná spotreba energie (kWh/24 h)
x,xxx
Podmienky okolia
[Skupina 1/skupina 2]
M
x,x
N
x,xxx
Teplotný koeficient (C)
x,xx
Y
x,xx
P
x,xx
Faktor klimatickej triedy (CC) (1)
x,xx
Cieľová teplota (Tc) (°C) (1)
x,x
Doplňujúce informácie:
Odkazy na harmonizované normy alebo uplatnené iné spoľahlivé, presné a reprodukovateľné metódy:
Podľa potreby údaje o osobe, ktorá je oprávnená prijímať záväzky v mene dodávateľa, a jej podpis;
Zoznam ekvivalentných modelov vrátane ich identifikačných kódov modelov:
2.   
Ak sa informácie uvedené v technickej dokumentácii pre konkrétny model získali:
a)
z modelu s rovnakými technickými charakteristikami relevantnými z hľadiska technických informácií, ktoré sa majú poskytnúť, ale od iného výrobcu alebo
b)
výpočtom na základe technického návrhu alebo extrapoláciou z iného modelu od rovnakého alebo iného výrobcu, prípadne kombináciou oboch týchto možností,
technická dokumentácia musí zahŕňať podrobnosti o tomto výpočte, posúdenie, ktoré výrobca vykonal na overenie presnosti daného výpočtu, a podľa potreby vyhlásenie o totožnosti modelov odlišných výrobcov.
(1)  Iba pre chladničky na nápoje a mrazničky na zmrzlinu
PRÍLOHA VII
Informácie, ktoré sa majú poskytovať vo vizuálnych reklamách, technických propagačných materiáloch alebo iných propagačných materiáloch, pri predaji na diaľku okrem predaja na diaľku cez internet
1.
Vo vizuálnych reklamách na chladiace spotrebiče s funkciou priameho predaja sa na účely zabezpečenia súladu s požiadavkami stanovenými v článku 3 ods. 1 písm. e) a článku 4 písm. c) trieda energetickej účinnosti a rozsah tried energetickej účinnosti, ktoré sú dostupné na štítku, zobrazia tak, ako sa stanovuje v bode 4 tejto prílohy.
2.
V technickom propagačnom materiáli alebo inom propagačnom materiáli pre chladiace spotrebiče s funkciou priameho predaja sa na účely zabezpečenia súladu s požiadavkami stanovenými v článku 3 ods. 1 písm. f) a článku 4 písm. d) trieda energetickej účinnosti a rozsah tried energetickej účinnosti, ktoré sú dostupné na štítku, zobrazia tak, ako sa stanovuje v bode 4 tejto prílohy.
3.
Pri akomkoľvek predaji chladiacich spotrebičov s funkciou priameho predaja na diaľku na základe papierových materiálov sa trieda energetickej účinnosti a rozsah tried energetickej účinnosti, ktoré sú dostupné na štítku, musia zobraziť tak, ako sa stanovuje v bode 4 tejto prílohy.
4.   
V súlade s obrázkom 1 sa trieda energetickej účinnosti a rozsah tried energetickej účinnosti zobrazia takto:
a)
so šípkou obsahujúcou písmeno triedy energetickej účinnosti v bielej farbe tučným písmom Calibri a aspoň v rovnakej veľkosti písma, ako je veľkosť písma, ktorou je uvedená cena, ak je zobrazená, a vo všetkých ostatných prípadoch v jasne viditeľnej a čitateľnej veľkosti písma;
b)
s farbou šípky, ktorá zodpovedá farbe triedy energetickej účinnosti;
c)
s rozsahom dostupných tried energetickej účinnosti v 100 % čiernej farbe a
d)
šípka musí byť taká veľká, aby bola zreteľne viditeľná a čitateľná. Písmeno v šípke označujúcej triedu energetickej účinnosti je umiestnené v strede obdĺžnikovej časti šípky, pričom šípku a písmeno triedy energetickej účinnosti ohraničuje okraj v hrúbke 0,5 pt a v čiernej farbe.
Odchylne od uvedeného, ak sú vizuálne reklamy, technické propagačné materiály alebo iné propagačné materiály či papierové materiály pre predaj na diaľku vytlačené čiernobielo, farba šípky v uvedených vizuálnych reklamách, technických propagačných materiáloch, iných propagačných materiáloch alebo papierových materiáloch pre predaj na diaľku môže byť čiernobiela.
Obrázok 1
Ľavá/pravá farebná/monochromatická šípka s uvedeným rozsahom tried energetickej účinnosti
5.
Pri predaji na diaľku prostredníctvom telemarketingu musí byť zákazník konkrétne informovaný o triede energetickej účinnosti výrobku a rozsahu tried energetickej účinnosti, ktoré sú k dispozícii na štítku, a o tom, že má prístup k úplnému štítku a k informačnému listu výrobku na voľne prístupnej webovej stránke alebo na požiadanie k tlačenej kópii.
6.
Vo všetkých prípadoch uvedených v bodoch 1 až 3 a v bode 5 musí mať zákazník možnosť na požiadanie získať tlačenú kópiu štítku a informačného listu výrobku.
PRÍLOHA VIII
Informácie poskytované v prípade predaja na diaľku cez internet
1.
Príslušný štítok, ktorý dodávatelia sprístupňujú v súlade s článkom 3 ods. 1 písm. g), sa zobrazuje na mechanizme zobrazovania v blízkosti ceny výrobku, ak je cena uvedená, a vo všetkých ostatných prípadoch v blízkosti výrobku. Štítok musí byť taký veľký, aby bol jasne viditeľný a čitateľný, pričom jeho veľkosť musí byť primeraná veľkosti stanovenej v bode 4 prílohy III. Štítok môže byť zobrazený s použitím vnoreného zobrazenia, pričom v takom prípade musí obrázok použitý na prístup k štítku spĺňať špecifikácie stanovené v bode 3 tejto prílohy. Ak sa použije vnorené zobrazenie, štítok sa musí zobraziť po prvom kliknutí myšou, ukázaní kurzorom myši alebo roztvorení obrázka ťuknutím na dotykovej obrazovke.
2.   
Obrázok použitý na prístup k štítku v prípade vnoreného zobrazenia (ako je znázornené na obrázku 2) musí:
a)
byť šípka vo farbe zodpovedajúcej triede energetickej účinnosti výrobku na štítku;
b)
zobrazovať triedu energetickej účinnosti výrobku na šípke v bielej farbe tučným písmom Calibri a v rovnakej veľkosti písma, ako je veľkosť písma, ktorou je uvedená cena, ak je zobrazená, a vo všetkých ostatných prípadoch v zreteľne viditeľnej a čitateľnej veľkosti písma a
c)
zahŕňať rozsah dostupných tried energetickej účinnosti v 100 % čiernej farbe a
d)
mať jeden z týchto dvoch formátov a musí byť taký veľký, aby bola šípka jasne viditeľná a čitateľná. Písmeno uvedené na šípke triedy energetickej účinnosti musí byť umiestnené v strede obdĺžnikovej časti a viditeľné ohraničenie v 100 % čiernej farbe musí byť umiestnené okolo šípky a písmena triedy energetickej účinnosti:
Obrázok 2
Príklad ľavej/pravej farebnej šípky s uvedeným rozsahom tried energetickej účinnosti
3.   
V prípade vnoreného zobrazenia je postupnosť zobrazenia štítka takáto:
a)
obrázok uvedený v bode 2 tejto prílohy sa musí zobraziť na mechanizme zobrazovania v blízkosti ceny výrobku, ak je cena uvedená, a vo všetkých ostatných prípadoch v blízkosti výrobku;
b)
obrázok musí mať formu prepojenia na štítok, ako sa stanovuje v prílohe III;
c)
štítok sa musí zobrazí po kliknutí myšou, ukázaní kurzorom myši alebo roztvorení obrázka ťuknutím na dotykovej obrazovke;
d)
štítok sa musí zobraziť ako kontextové okno, nová karta, nová stránka alebo vložená obrazovka;
e)
na zväčšenie štítka na dotykovej obrazovke platia pravidlá daného zariadenia pre zväčšovanie na dotykovej obrazovke;
f)
štítok sa prestane zobrazovať prostredníctvom možnosti „zatvoriť“ alebo iného štandardného mechanizmu zatvorenia;
g)
alternatívny text pre obrázok, ktorý sa zobrazí pri neúspešnom zobrazení štítka, musí obsahovať triedu energetickej účinnosti výrobku v rovnakej veľkosti písma, ako je veľkosť písma, ktorou je uvedená cena, ak je uvedená, a vo všetkých ostatných prípadoch v jasne viditeľnej a čitateľnej veľkosti písma.
4.
Informačný list výrobku v elektronickom formáte, ktorý dodávatelia sprístupňujú v súlade s článkom 3 ods. 1 písm. h), sa musí zobraziť na mechanizme zobrazovania v blízkosti ceny výrobku, ak je cena uvedená, a vo všetkých ostatných prípadoch v blízkosti výrobku; Informačný list výrobku musí byť taký veľký, aby bol zreteľne viditeľný a čitateľný. Informačný list výrobku možno zobraziť s použitím vnoreného zobrazenia alebo odkazom na databázu výrobkov a v takom prípade musí byť na odkaze používanom na prístup k informačnému listu výrobku zreteľne a čitateľne uvedené „Informačný list výrobku“. Ak sa použije vnorené zobrazenie, informačný list výrobku sa musí zobraziť po prvom kliknutí myšou, ukázaní kurzorom myši alebo roztvorení odkazu ťuknutím na dotykovej obrazovke.
PRÍLOHA IX
Postup overovania na účely dohľadu nad trhom
Tolerancie overovania stanovené v tejto prílohe sa vzťahujú iba na overovanie deklarovaných parametrov orgánmi členských štátov a dodávateľ ich nesmie použiť ako povolené tolerancie pri určovaní hodnôt v technickej dokumentácii. Hodnoty a triedy uvedené na štítku alebo v informačnom liste výrobku nemú byť pre dodávateľa priaznivejšie než hodnoty uvedené v technickej dokumentácii.
Ak bol model navrhnutý tak, aby rozpoznal podrobenie skúšaniu (napr. rozpoznaním skúšobných podmienok alebo skúšobného cyklu) a aby konkrétne reagoval automatickou zmenou výkonu počas skúšky s cieľom dosiahnuť priaznivejšiu hodnotu ktoréhokoľvek parametra stanoveného v tomto nariadení alebo zahrnutého v technickej dokumentácii či akejkoľvek poskytnutej dokumentácii, daný model a všetky ekvivalentné modely sa považujú za nevyhovujúce požiadavkám.
Pri overovaní súladu modelu výrobku s požiadavkami stanovenými v tomto nariadení orgány členských štátov uplatňujú tento postup:
1.
Orgány členských štátov overujú iba jednu jednotku modelu.
2.
Model sa považuje za vyhovujúci platným požiadavkám, ak:
a)
hodnoty uvedené v technickej dokumentácii podľa článku 3 ods. 3 nariadenia (EÚ) 2017/1369 (deklarované hodnoty) a prípadne hodnoty používané na výpočet týchto hodnôt nie sú pre dodávateľa priaznivejšie než zodpovedajúce hodnoty uvedené v skúšobných protokoloch a
b)
hodnoty uvedené na štítku a v informačnom liste výrobku nie sú pre dodávateľa priaznivejšie než deklarované hodnoty a uvedená trieda energetickej účinnosti nie je pre dodávateľa priaznivejšia než trieda určená na základe deklarovaných hodnôt a
c)
keď orgány členských štátov skúšajú jednotku daného modelu, určené hodnoty (hodnoty relevantných parametrov namerané pri skúšaní a hodnoty vypočítané na základe týchto meraní) sú v súlade s príslušnými toleranciami overovania uvedenými v tabuľke 12.
3.
Ak sa výsledky uvedené v bode 2 písm. a) a b) nedosiahnu, tento model a všetky ekvivalentné modely sa považujú za nevyhovujúce tomuto nariadeniu.
4.
Ak sa nedosiahne výsledok uvedený v bode 2 písm. c), orgány členských štátov vyberú na preskúšanie ďalšie tri jednotky rovnakého modelu. Alternatívne možno vybrať tri ďalšie jednotky jedného alebo viacerých ekvivalentných modelov.
5.
Model je v súlade s platnými požiadavkami, ak je pri týchto troch jednotkách aritmetický priemer určených hodnôt v súlade s príslušnými toleranciami uvedenými v tabuľke 12.
6.
Ak sa výsledok uvedený v bode 5 nedosiahne, daný model a všetky ekvivalentné modely sa považujú za nevyhovujúce požiadavkám tohto nariadenia.
7.
Orgány členských štátov poskytnú orgánom ostatných členských štátov a Komisii všetky relevantné informácie, a to bezodkladne po prijatí rozhodnutia o nesúlade modelu podľa bodov 3 a 6.
Orgány členských štátov používajú metódy merania a výpočtu stanovené v prílohe IV.
Na účely požiadaviek uvedených v tejto prílohe orgány členských štátov uplatňujú iba tolerancie overovania uvedené v tabuľke 12 a používajú iba postup uvedený v bodoch 1 až 7. Pri parametroch v tabuľke 12 sa nepoužijú žiadne iné tolerancie, napríklad tolerancie stanovené v harmonizovaných normách alebo v ktorejkoľvek inej metóde merania.
Tabuľka 12
Tolerancie overovania pre namerané parametre
Parametre
Tolerancie overovania
Čistý objem prípadne čistý objem oddelenia
Určená hodnota (1) nesmie byť nižšia ako deklarovaná hodnota o viac než 3 % alebo 1 liter, podľa toho, ktorá hodnota je vyššia.
Hrubý objem prípadne hrubý objem oddelenia
Určená hodnota (1) nesmie byť nižšia ako deklarovaná hodnota o viac než 3 % alebo 1 liter, podľa toho, ktorá hodnota je vyššia.
TDA prípadne TDA oddelenia
Určená hodnota (1) nesmie byť nižšia ako deklarovaná hodnota o viac než 3 %.
Edaily
Určená hodnota (1) nesmie byť vyššia ako deklarovaná hodnota o viac než 10 %.
AE
Určená hodnota (1) nesmie byť vyššia ako deklarovaná hodnota o viac než 10 %.
(1)  V prípade skúšania ďalších troch jednotiek v zmysle bodu 4 je určená hodnota aritmetickým priemerom určených hodnôt za tieto tri ďalšie jednotky.

Summary:
Ekodizajn a energetické označovanie – chladiace spotrebiče s funkciou priameho predaja
Ekodizajn a energetické označovanie – chladiace spotrebiče s funkciou priameho predaja
 
ZHRNUTIE K DOKUMENTOM:
Nariadenie (EÚ) 2019/2024 o požiadavkách na ekodizajn chladiacich spotrebičov s funkciou priameho predaja
Delegované nariadenie (EÚ) 2019/2018 o energetickom označovaní chladiacich spotrebičov s funkciou priameho predaja
AKÝ JE CIEĽ TÝCHTO NARIADENÍ?
V nariadení (EÚ) 2019/2024 sa stanovujú požiadavky na ekodizajn*, ktoré sa týkajú uvádzania chladiacich spotrebičov* s funkciou priameho predaja vrátane spotrebičov predávaných na chladenie iných položiek ako potravín na trh alebo ich uvádzania do prevádzky. Delegovaným nariadením (EÚ) 2019/2018 sa stanovujú pravidlá označovania týchto chladiacich spotrebičov a poskytovania doplňujúcich informácií o nich.
HLAVNÉ BODY
Medzi spotrebiče, na ktoré sa nariadenia vzťahujú (chladiace spotrebiče s funkciou priameho predaja), patria skrine pre supermarkety (chladničky a mrazničky), chladené predajné automaty, chladničky na nápoje, mrazničky na zmrzlinu a zmrzlinové vitríny.
Nariadenia sa nevzťahujú na:spotrebiče, ktoré nie sú napájané elektrinou, spotrebiče, ktoré nevyužívajú parné kompresorové chladenie, vzdialené komponenty ako kondenzačná jednotka alebo kompresory, spotrebiče určené na spracovanie potravín, spotrebiče osobitne určené na lieky alebo vedecké vzorky, spotrebiče na živé potraviny, napríklad živé ryby a mäkkýše, saladety (napr. obslužné nádoby na prísady na pizzu či do šalátov umožňujúce ľahký prístup), horizontálne obslužné pulty navrhnuté tak, aby fungovali pri prevádzkových teplotách chladenia, spotrebiče, ktoré nemajú zabudovaný chladiaci systém, ale prívod chladeného vzduchu, predajné automaty navrhnuté na fungovanie pri prevádzkovej teplote mrazenia, obslužné pulty na ryby s drveným ľadom, profesionálne chladené skrine na uskladnenie, šokové skrine, kondenzačné jednotky a priemyselné chladiče, spotrebiče na uchovávanie vína a minibary.V nariadení Komisie:sú v prílohe II stanovené dátumy (prvotný dátum 1. marca 2021, pričom ďalšie požiadavky sa zavádzajú od 1. septembra 2023), kedy požiadavky na ekodizajn nadobúdajú účinnosť. Požiadavky sa týkajú:energetickej účinnosti,efektívnosti využívania zdrojov,informácií pre montérov a koncových používateľov, stanovuje sa v ňom postup posudzovania zhody a v prílohe III sa uvádzajú metódy merania a výpočty, ktoré sa musia dodržať.Vnútroštátne orgány musia pri vykonávaní kontrol v rámci dohľadu nad trhom používať postupy overovania vymedzené v prílohe IV.
Výrobcovia, dovozcovia ani ich splnomocnení zástupcovia nesmú na trh uvádzať výrobky schopné rozpoznať, že sú podrobované skúšaniu, a príslušným spôsobom zmeniť výkon, aby dosiahli priaznivejší výsledok v ktoromkoľvek skúšanom parametri.
V prílohe V sú stanovené orientačné referenčné hodnoty chladiacich spotrebičov s funkciou priameho predaja založené na výrobkoch a technológiách s najlepšími výsledkami, ktoré sú dostupné, z hľadiska ich koeficientu energetickej účinnosti.
Komisia musí nariadenie preskúmať z hľadiska technologického pokroku a posúdiť rad aspektov štyri roky po nadobudnutí účinnosti nariadenia.
Prostredníctvom tohto nariadenia sa na chladiace spotrebiče s funkciou priameho predaja budú po prvý krát vzťahovať požiadavky na ekodizajn.
Delegované nariadenie dopĺňa nariadenie (EÚ) 2017/1369, pokiaľ ide o energetické označovanie, a stanovuje pravidlá pre dodávateľov, predajcov a internetové hostingové platformy.Dodávatelia musia zabezpečiť, aby:sa každý chladiaci spotrebič s funkciou priameho predaja dodával s vytlačeným štítkom vo formáte stanovenom v prílohe III,informácie na informačnom liste výrobku stanovené v prílohe V a obsah technickej dokumentácie (príloha VI) boli zapísané do databázy výrobkov,vizuálna reklama konkrétneho modelu obsahovala triedu energetickej účinnosti a stupnicu tried energetickej účinnosti na štítku v súlade s prílohami VII a VIII,technický propagačný materiál pre konkrétny model, v ktorom sú opísané jeho špecifické parametre, a to aj na internete, obsahoval triedu energetickej účinnosti spotrebiča a stupnicu dostupných tried v súlade s prílohou VII,predajcovia ku každému chladiacemu spotrebiču s funkciou priameho predaja dostali elektronický štítok vo formáte podľa prílohy III a elektronický informačný list výrobku podľa prílohy V. Predajcovia musia zabezpečiť, aby:každý chladiaci spotrebič s funkciou priameho predaja bol v mieste predaja vrátane obchodných veľtrhov označený jasne viditeľným štítkom, ktorý zabezpečia dodávatelia v súlade s prílohou III,štítok a informačný list výrobku boli v prípade predaja na diaľku v súlade s prílohami VII a VIII,vizuálna reklama konkrétneho modelu, a to aj na internete, obsahovala triedu energetickej účinnosti a stupnicu tried energetickej účinnosti v súlade s prílohou VII,technický propagačný materiál pre konkrétny model, v ktorom sú opísané jeho špecifické parametre, a to aj na internete, obsahoval triedu energetickej účinnosti spotrebiča a stupnicu dostupných tried v súlade s prílohami VII a VIII. Internetové hostingové platformy musia zabezpečiť:zreteľné zobrazenie elektronického štítku a elektronického informačného listu výrobku, ktoré poskytol predajca, o všetkých chladiacich spotrebičoch s funkciou priameho predaja predávaných priamo prostredníctvom webového sídla v súlade s prílohou VIII.Vnútroštátne orgány musia pri vykonávaní kontrol v rámci dohľadu nad trhom používať postup overovania stanovený v prílohe IX.
Trieda energetickej účinnosti sa určuje na základe koeficientu energetickej účinnosti uvedeného v prílohe II.
Komisia musí nariadenie preskúmať z hľadiska technologického pokroku, a to štyri roky po nadobudnutí jeho účinnosti.
ODKEDY SA NARIADENIA UPLATŇUJÚ?
Obidve nariadenia sa uplatňujú od 1. marca 2021.
KONTEXT
Smernicou 2009/125/ES sa vytvára rámec na stanovenie požiadaviek na ekodizajn energeticky významných výrobkov. Komisia musí stanoviť tieto požiadavky pre výrobky, ktoré sa v EÚ bežne predávajú a s ktorými sa bežne obchoduje a ktoré majú významný vplyv na životné prostredie. Nariadením (EÚ) 2017/1369 sa vytvára rámec na stanovenie požiadaviek na energetické označovanie energeticky významných výrobkov s cieľom umožniť spotrebiteľom, aby si vybrali účinnejšie výrobky a znížili svoju spotrebu energie. Ďalšie informácie:Chladničky s funkciou priameho predaja (Európska komisia)Čo je energetický štítok a ekodizajn (Európska komisia).
HLAVNÉ POJMY
Ekodizajn: Politika, ktorej cieľom je zlepšiť environmentálne vlastnosti, najmä energetickú účinnosť, výrobkov počas celého ich životného cyklu prostredníctvom lepšieho dizajnu.
Chladiaci spotrebič: izolovaná skriňa s jedným alebo viacerými oddeleniami, ktoré sa regulujú na špecifické teploty, chladená prirodzeným alebo núteným prúdením.
HLAVNÉ DOKUMENTY
Nariadenie Komisie (EÚ) 2019/2024 z 1. októbra 2019, ktorým sa stanovujú požiadavky na ekodizajn chladiacich spotrebičov s funkciou priameho predaja podľa smernice Európskeho parlamentu a Rady 2009/125/ES (Ú. v. EÚ L 315, 5.12.2019, s. 313 – 334)
Delegované nariadenie Komisie (EÚ) 2019/2018 z 11. marca 2019, ktorým sa dopĺňa nariadenie Európskeho parlamentu a Rady (EÚ) 2017/1369, pokiaľ ide o energetické označovanie chladiacich spotrebičov s funkciou priameho predaja (Ú. v. EÚ L 315, 5.12.2019, pp. 155 – 186)
SÚVISIACE DOKUMENTY
Nariadenie Európskeho parlamentu a Rady (EÚ) 2017/1369 zo 4. júla 2017, ktorým sa stanovuje rámec pre energetické označovanie a zrušuje smernica 2010/30/EÚ (Ú. v. EÚ L 198, 28.7.2017, s. 1 – 23)
Nariadenie Európskeho parlamentu a Rady (EÚ) č. 517/2014 zo 16. apríla 2014 o fluórovaných skleníkových plynoch, ktorým sa zrušuje nariadenie (ES) č. 842/2006 Text s významom pre EHP (Ú. v. EÚ L 150, 20.5.2014, s. 195 – 230)
Smernica Európskeho parlamentu a Rady 2012/19/EÚ zo 4. júla 2012 o odpade z elektrických a elektronických zariadení (OEEZ) (Ú. v. EÚ L 197, 24.7.2012, s. 38 – 71)
Následné zmeny smernice 2012/19/EÚ boli zapracované do pôvodného textu. Toto konsolidované znenie slúži len na dokumentačné účely.
Smernica Európskeho parlamentu a Rady 2009/125/ES z 21. októbra 2009 o vytvorení rámca na stanovenie požiadaviek na ekodizajn energeticky významných výrobkov (Ú. v. EÚ L 285, 31.10.2009, s. 10 – 35)
Pozri konsolidované znenie.
Posledná aktualizácia 29.01.2020